**Retningslinje: Barn som pasient ved Nevro/kjeve**

Retningslinjen har som mål å sikre barnet som pasient forsvarlig operasjonssykepleie i trygge omgivelser, både ved elektiv kirurgi og ved øyeblikkelig-hjelp i avd. (Barn: Pasienter fra 0-18 år.)

Retningslinjen baserer seg på klinikkens prosedyrer for mottak av pasienter i e-håndbok, voksne og barn.

**Klargjøring av operasjonsstua:**

• **Latexfri** stue (id:120987)

• **MTU:**

**- Sug:** Vanlig sugeslange og sug, kobles til anestesiens sugekolbe (som har mindre oppsamlingsposer); gjør det lettere å måle mengde blod. Innstilles på redusert styrke etter avtale med kirurg. (Anestesien har poser).

**- Diatermi:** Avklar **frekvens på diatermi** med kirurg. Begynn for eksempel med 12 på bipolar og monopolar (Fra Generell/Traume opr.) Se egne plater for de minste barna i utstyrsskuffen.

**- Operasjonsbord:** Hodeplate og/eller benplater kan tas av opr.bordet ved lite barn.

- **C-bue:** Ziehm Vision har en funksjon som kan aktiveres og gir lavdose, «barn».

• **Temperatur på stue:** Elektiv kirurgi: 25°C, traumer: 28°C (Fra Generell/Traume opr.) Opr.bordet forvarmes med **bairhugger**. Vurder om det bør benyttes bairhugger både over og under barnet. I utstyrsskuffen til barn har vi to **underbody** warming blankets til bairhugger. Den minste er til spebarn/de minste barna og den største er til stort barn/liten voksen. Obs riktig bruk: det som skal være over og det som skal være under.

• **Lokalbedøvelse:** Marcain 2,5 mg/ml. Dosering: Inntil 1 ml per kg kroppsvekt (TT. Vatsgar, anestesilege)

• **Desinfeksjon av hud:** Benytt Klorhexidin 5 mg/ml. Klorhexidin må ikke benyttes på nyfødte da det kan utvikles brannsår. Det er høyere risiko hos premature spedbarn, spesielt barn født før 32. svangerskapsuke, og i løpet av barnets 2 første leveuker. Benytt NaCl.

• **Dekking:** Steridrape/1000-drape kan benyttes under dekkematerialet for å beskytte huden mot tapen. Tapen på dekkematerialet kan evt klippes smalere. Obs svært skjør hud hos de premature; rådfør med nyfødt intensivavdeling om bruk av dekkemateriale.

• **Dokumentasjon:** Forslag i veiledende behandlingsplan**:** Operasjon barn-Generell

**Mottak av barnet:**

**•** Operasjonssykepleier og anestesisykepleier møter barnet og pårørende i slusen, eller i sengeventehallen ved elektiv kirurgi.

**•** Pasientens identitet kontrolleres mot armbånd og papirer. Pasienten selv sier fullt navn og fødselsnummer. Hvis barnet er lite innhentes opplysningene fra pårørende eller personalet fra post som følger pasienten. Navnebånd skal alltid være på, og må erstattes umiddelbart hvis det faller av.

**•** Pårørende skal alltid gis mulighet til å være tilstede til barnet sover ved elektiv kirurgi, eller ved ø-hjelp der barnet er våkent. De får tøy, hette og sko før barnet trilles inn i opr.avd. Pårørende kan sitte på en stol ved barnets hodeende, og følges ut av koordinerende opr.spl når barnet sover eller i samråd med anestesipersonell. Vurder om det er behov for at barnet sitter på pårørendes fang under innledningen.

**•** Barnet bør skjermes ved at kun noen få har direkte kontakt med barnet. Disse bør ikke ha munnbind på.

**•** Vurder om det er mulig å avvente steril oppdekking av instrumenter til etter at barnet har sovnet, evt gjør det i god tid før barnet kommer og dekk over instrumentene.

**Forebygging av hypotermi hos barn:**

• Oppvarmet stue og opr.bord som nevnt over.

• Vurdere om barnet bør beholde dyna til feltet skal desinfiseres.

• Bruke opr.lampene som varmekilde

• Varme skyllevæsker

• Unngå vått underlag

• Nøye temp.overvåking for å unngå overoppheting.

• ***Ved akutte craniotomier*:** *Standard er normotermi, unngå hypertermi.* Temp bør være under 38 grader. La varmluftsteppe ligge under pasienten, evt over på større barn, kan brukes til å kjøle ned pasienten. Ved hypertermi kan pas. avkjøles med avkledning, kalde kluter på torso/isposer i lyske/armhule (e-håndbok 90072).

**Leiring av barnet - *Leiring skal alltid være et tema i gjennomgangen av trygg kirurgi, obs avlastning.***

• Benytt leiringsputer vi har i skuffen med leiringsutstyr til barn, evt andre puter i avdelingen.

Vakumpute skal ikke benyttes til barn pga faren for trykksår. Hvis det allikevel er behov for den stabiliteten vakumputen gir, må man sørge for at barnet ligger mot tempurputer, og ikke direkte mot vakumputen. Man kan i tillegg evakuere mindre luft, så ikke puta blir så hard. Obs; husk å avlaste hodet etter en tid.

• En pute mellom skulderbladene kan benyttes for å heve thorax

• Når barnet leires på opr.bordet, vær oppmerksom på nakkestilling og tilse at halsvener ikke komprimeres (venøs retur fra hodet gjennom vena jugularis interna).

• Ved overflytting fra opr.bord til seng, sørg for å ha sengehester oppe.

**Kateterinnleggelse til barn:**

• **Vurdere i hvert tilfelle om det er behov for kateter.**

• I utg.pkt benyttes følgende str i vår avdeling for barn (Dok-ID 77556):

**Barn under 6 mnd: Ch 6**

**6 mnd - 8 år: Ch 8**

**8-10 år: ch 10**

Av og til brukes også baby feeding tube på de minste (feks str 6). På større barn og voksne benyttes ch 12-16

• Ved blærescanning: overfylt blære hos barn opp til 11-12 år avhenger av barnets alder, og kan regnes ut på følgende måte: (30 ml X barnets alder) + 30 ml. Fra 11-12 år beregnes blærekapasiteten som en voksen.

• Ring barnekirurg ved uklarheter eller behov for hjelp.

Kateterballongvolumet til voksne er som regel 10 ml og til barn fra 3-5 ml. Urologiske pasienter kan ha behov for grovere katetre. Velg den minste kateterstørrelsen som sikrer fri drenasje av urin.

**Referanser**

Shields, L: Perioperative Care of the Child - a nursing manual, Wiley-Blackwell 2010, Chambers, Margret A and Jones, Sue:

Surgical Nursing of Children, Elsevier 2007,Browne, Nancy Tkacz et al.: Nursing Care of the Pediatric Surgical Patient, Jones

& Bartlett learning and American Pediatric Surgical Nurses Association 2013,Dåvøy m fl.: Operasjonssykepleie

**Aktuelle eHåndboksdokumenter**

Barn - Behandling av barn med alvorlig hodeskade

Mageleie Nevro/kjeve operasjon OPE06

Mottak av barn i operasjonsavdelingen

Mottak av pasient i Operasjonsavdelingen OPE AKU

Mottak av pasient til operasjon, Nevro/kjeve operasjon OPE06

Operasjon - Barn generell, Sykehusekspertenes 10 bud - Barneombudet

Pasientoverføringer etter operasjon og anestesi - voksne og barn

Urinveiskateter KAD/SPK, råd og anbefalinger